XTools/Edit Counter/hi

सम्पादन गणक उपकरण किसी एक परियोजना पर किसी एक सदस्य के बारे में विस्तृत सांख्यिकी प्रदान करता है। ध्यान रखें कि सदस्य द्वारा किए गए सम्पादनों की संख्या के अनुसार यह उपकरण ज़रा धीमा हो सकता है। इसे तेज़ करने के लिए आप https://xtools.wmcloud.org/ec पर मौजूद चेकबॉक्सों की मदद से चुन सकते हैं कि आप कौन-सी सांख्यिकी देखना चाहेंगे। साथ ही, परिणाम दृश्य में हर हेडिंग (यानी "मासिक संख्या") पर एक कड़ी है जो आपके एक ऐसे पृष्ठ पर ले जाएगा जहाँ सिर्फ वही अनुभाग मौजूद होगा।



सामान्य सांख्यिकी
सामान्य सांख्यिकी अनुभाग में, सदस्य और परियोजना पर उनके काम के बारे में काफ़ी सारी सांख्यिकीच और साथ में कुछ दूसरे परियोजनाओं के बारे में डेटा मौजूद है जहाँ वह सक्रिय है। अगर सदस्य एक वर्तमान या पूर्व सिसॉप हैं, उनके द्वारा किए गए प्रबंधन कार्यों को भी दिखाया जाता है। ध्यान रखें कि प्रदर्शन को बेहतर बनाने के लिए कुछ आँकड़े (तारांकन चिह्न * से चिह्नित) सदस्य द्वारा किए गए सिर्फ आखिरी 5000 सम्पादनों पर ही लागू होते हैं।



सम्पादन की गिनती
XTools डेटाबेस पर लाइव क्वेरी करके सदस्य द्वारा बनाए गए अवतरणों की संख्या को गिनता है। इस कारण से Special:Preferences पर दिखाई जाने वाली आपकी सिस्टम की सम्पादनों की गिनती अलग हो सकती है। सिस्टम का सम्पादन गणक सदस्य द्वारा किए गए सभी सम्पादनों को योग करता है (चाहे उन्हें बाद में हटाया या छिपा दिया गया हो)। साथ ही, सिस्टम की सम्पादन की गिनती में एक सम्पादन किसे गिना जाता है, इसकी परिभाषा समय के साथ बदल गई है। उदाहरणस्वरूप, पृष्ठ के स्थानांतरणों को जून 2017 से ही सम्पादन माना गया है। इस कारण से, सिस्टम की सम्पादन की गिनती को एक अनुमानित संख्या माना जा सकता है, जबकि XTools ज़्यादा सटीक है क्योंकि यह डेटाबेस पर लाइव गिनती करता है। ध्यान रखें कि दाएँ तरफ़ की "ग्लोबल सम्पादन गिनती" Special:CentralAuth से प्राप्त सिस्टम की सम्पादन की गिनती है। उपरोक्त कारणों से इन्हें अनुमानित संख्या माना गया है। आप विकि की कड़ी (यानी "fr.wikipedia.org") पर क्लिक करके उस विकि पर उस सदस्य के लिए XTools सम्पादन गणक चला सकते हैं, जिससे आपको एक ज़्यादा सटीक गिनती मिलेगी।



हटाए गए सम्पादन
हटाए गए सम्पादनों की संख्या कभी-कभार भ्रम पैदी करती है। यह उन पृष्ठों पर सदस्य के सम्पादनों की संख्या है जिन्हें अब हटा दिया गया है। अगर किसी सदस्य के काफ़ी सारे सम्पादनों को हटा दिया गया है, इसका यह मतलब ज़रूरी नहीं कि सदस्य गलत काम कर रहा है। उदाहरणस्वरूप, पृष्ठ निरीक्षकों के हटाए गए सम्पादनों की संख्या काफ़ी ज़्यादा होगी क्योंकि वे समस्या वाले पृष्ठों को चिह्नित करते हैं।

ध्यान रखें कि पूर्ववत कर दिए गए सम्पादन और हटाए गए सम्पादन समान नहीं हैं। पूर्ववत किए गए सम्पादनों को "लाइव" माना जाता है क्योंकि इन्हें Special:DeletedContributions की जगह अब भी Special:Contributions पर देखा जा सकता है।



निर्मित पृष्ठ
यह उस परियोजना पर सदस्य द्वारा किसी भी नामस्थान में, पृष्ठों को स्थानांतरित करते समय अनुप्रेषण के रूप में बनाए गए पृष्ठ समेत, पृष्ठों की कुल संख्या है। सदस्य द्वारा निर्मित पृष्ठों के बारे में अधिक विस्तृत सांख्यिकी के लिए निर्मित पृष्ठ उपकरण देखें।



नामस्थान संकलन
यह प्रत्येक नामस्थान में सम्पादनों की (हमेशा की) कुल संख्या दिखाता है, और सम्पादनों की सापेक्ष संख्या के साथ एक पाई चार्ट भी प्रदान करता है।

ध्यान दें कि आप टेबल के ऊपर होवर कर सकते हैं और रंग के आईकॉन के ऊपर एक ✕ का चिह्न आएगा। इसपर क्लिक करने पर उस नामस्थान को सांख्यिकी से छिपा दिया जाएगा - सिर्फ नामस्थान संकलन अनुभाग से ही नहीं, बल्कि वार्षिक गिनती और मासिक गिनती अनुभागों से भी।



वार्षिक गिनती
यह एक स्टैक्ड बार चार्ट है जो हर साल किए गए सम्पादनों की संख्या को दिखाता है, जिसमें हर बार को नामस्थान के अनुभागों में बाँटा जाता है ताकि सदस्य की गतिविधियों में समय के साथ कैसा बदलाव आया है, इस बात का एक अंदाज़ा मिल पाए। आप सम्पादन संकलन अनुभाग में टेबल पर होवर करके और बाएँ तरफ़ के ✕ चिह्न पर क्लिक करके विशिष्ट नामस्थान छिपा/देख सकते हैं।



मासिक गिनती
यह अनुभाग वार्षिक गिनती जैसा ही है, मगर कॉलम्स में वर्षों की जगह महीने दिखाए जाते हैं। आप सम्पादन संकलन अनुभाग में टेबल पर होवर करके और बाएँ तरफ़ के ✕ चिह्न पर क्लिक करके विशिष्ट नामस्थान छिपा/देख सकते हैं।



समय कार्ड
यह एक पन्चकार्ड चार्ट है जो दिन के हर घंटे और हफ़्ते के हर दिन सदस्य द्वारा किए गए सम्पादनों की कुल संख्या को दिखाता है। दिए गए समय UTC में हैं।



सबसे अधिक सम्पादित पृष्ठ
यह हर नामस्थान में सदस्य द्वारा सबसे अधिक सम्पादित पृष्ठों को दिखाता है। "सबसे अधिक सम्पादित पृष्ठ" हेडिंग पर क्लिक करके सबसे अधिक सम्पादित पृष्ठ उपकरण पर जाएँ जो और भी परिणाम दिखाएगा।



अधिकारों में बदलाव
यह अनुभाग सदस्य के खाते पर अधिकार में किए गए लोकल और ग्लोबल दोनों प्रकार के बदलाव दिखाता है। अगर अस्थायी अधिकार प्रदान किए गए थे, एक धूसर रंग की एंट्री दिखाई जाएगी, जो यह बताएगी कि अधिकारों को भविष्य में अपने आप कब हटा दिया जाएगा।

